Hvem har stjålet Nissekraften? 

Nissen med det mærkelige navn, som de andre nisser griner af, mister det allervigtigste og pludselig er julens trylleri borte. Hvem har dog gjort sig til tyv af noget så betydningsfuldt? Og hvorfor? Svarene på de spørgsmål skal ikke gives her. Dem giver forestillingen i en vidunderlig fortælling om jul, venskab og kærlighed. Pakket ind i poetisk julegavepapir med små overraskelser, (næsten) ægte magi og en lille smule uhygge i børnehøjde. Og mon ikke det endnu engang lykkes at redde juleglæden? Regn trygt med, at julens magi breder sig til både børn og voksne blandt publikum.

Det århusianske børneteater HonningBanden der præsenterer en følsom, spændende, sjov og varm juleforestilling for publikum i alderen 3-9 år og deres voksne. Med plads til publikums indfald før, under og efter forestillingen. 

Manuskriptet er skrevet af den århusianske børneteatermager Poul Lokjær.
I hovedrollerne ses Asger Rasmussen og Maja Muhlack.



Ovenstående tekst er beregnet til markedsføring og omtale af Honningbandens forestilling ”Hvem har stjålet Nissekraften?”. Yderligere oplysninger kan fås ved henvendelse til Asger Rasmussen på tlf. 22 45 72 95. Eller ved at skrive til mail@honningbanden.dk

